

 Balatonföldvár Város Önkormányzata

 8623 Balatonföldvár, Petőfi S. u. 1.

 Tel.: 84/540-330 Fax: 84/540-332

 e-mail: pgmh@balatonfoldvar.hu

**ELŐTERJESZTÉS**

Balatonföldvár Város Önkormányzata Képviselő-testületének

2022. május 25-én tartandó ülésére

**Tárgy:** A Balatonföldvári Nonprofit Kft. 2021. évi beszámolója

**Tisztelt Képviselő - testület!**

A Balatonföldvári Nonprofit Kft. (továbbiakban: kft.) ügyvezető igazgatója 2022. május 24. napján benyújtotta a társaság 2021. gazdálkodási évről szóló egyszerűsített beszámolóját és közhasznúsági mellékletét, valamint a közművelődési megállapodás alapján készített beszámolót.

A számvitelről szóló 2000. évi C. törvény (a továbbiakban: Számv. tv.) 4. § (1) bekezdésében foglaltak alapján a gazdálkodó működéséről, vagyoni, pénzügyi és jövedelmi helyzetéről az üzleti év könyveinek zárását követően, a Számv. tv-ben meghatározott könyvvezetéssel alátámasztott beszámolót köteles - magyar nyelven - készíteni.

A Polgári Törvénykönyvről szóló 2013. évi V. törvény (a továbbiakban: PTK.) 3:188 § (1) bekezdése alapján a korlátolt felelősségű társaság legfőbb szerve a taggyűlés, jelen esetben a képviselő-testület. A PTK. 3:109. § (2) bekezdésében foglaltak alapján a legfőbb szerv hatáskörébe tartozik a számviteli törvény szerinti beszámoló jóváhagyása.

Kérem Tisztelt Képviselő-testületet a beterjesztett anyag jóváhagyására.

**HATÁROZATI JAVASLAT:**

Balatonföldvár Város Önkormányzatának Képviselő-testülete, mint a Balatonföldvári Nonprofit Kft. egyedüli tagja, a Kft. 2021. évi gazdálkodásáról szóló egyszerűsített beszámolót - az eszközök és források 219.903 e Ft-os egyező mérleg főösszeggel és 6.035 e Ft-os adózott eredménnyel - továbbá annak közhasznúsági mellékletét és kiegészítő mellékletét jóváhagyja. A keletkezett 6.035 e Ft-os eredmény vonatkozásában a taggyűlés úgy határoz, hogy azt a társaság helyezze eredménytartalékba.

A képviselő-testület felhatalmazza a polgármestert, hogy a társaságot a taggyűlési határozatról tájékoztassa

**Felelős**: Holovits Huba polgármester

**Határidő**: 2022. május 31.

Balatonföldvár 2022. 05. 24.

 Tisztelettel:

 Holovits Huba

 polgármester sk.